"הארץ" מחפש בשועלים, "ידיעות אחרונות" הופך נחשים, "מעריב" מוכר קיבוצניקים, גלי-צה"ל חוטפים שגרירים, ועוד תופעות משונות בתקשורת העברית
  סיפור שמתחיל בהפיכה של נחש "ידיעות אחרונות" (2.7.09) דיווח על פיתון שחנק ילדה. הגרפיקאי לא היה מרוצה מהתנוחה של נחש האילוסטרציה הסורר, נכנע לפיתוי והפך את התמונה ב-180 מעלות, כי הרי אף אחד לא ישים לב (דרך קבוצת הדיון של התיקונים).  ברק מה? שמו של ברק אובמה מסובך מדי לאיות עבור אנשי הבית הלבן, שהצליחו לשגות בו בהודעה לעיתונות (The Hills Blog Briefing Room, דרך אליעד עמר).  לא היה מנוע מדור "ועדת המדרוג" ב"הארץ" (3.7.09) החליט שדפדפן פיירפוקס הוא מנוע חיפוש. רע או נמוך?  איזו מדינה בעקבות הקיצוצים ב"מעריב", לא נשארו כמעט במקומון "זמן תל-אביב" עמודי צבע שאינם מודעות. העניין הזה הופך לקומי במיוחד כשבתשחץ שלהם (26.6.09) אחת מההגדרות היא דגל טריקולור.  איזה קיבוץ ב-nrg החליטו לקצר את קיבוץ נתיב-הל"ה (3.7.09).  וב"מעריב" פשוט מכרו את חברי הקיבוץ (5.7.09).  אשכרה מת לפי ynet, טקס אשכבה נועד כנראה רק ליהודים (7.7.09).  אחרי חטיפתו קודם בדרגה שלטונות איראן עצרו עובד של שגרירות בריטניה במדינה. אתר גל"צ דיווח על התקרית הבינלאומית והחליט להגביר את הלהבות (7.7.09).  אם כטוב אז כטוב אם ב-mynet מצטטים לא נכון כתובת גרפיטי, שלפחות לא יצרפו את התצלום המרשיע (6.7.09).  ללא הגהה דווקא בכתבה שעניינה עיתונות בחרו בעכבר העיר אונליין (9.7.09) לוותר על הגהה.  המסעדה הכפולה לפי ynet, המסעדות כתית וטוטו דומות להפליא עד לפרט הקטן ביותר, כולל הסועדים הזהים היושבים באותה תנוחה בדיוק (והצלם שבטעות צילם את השתקפותו במראה).  הערב בטלוויזיה בערוץ האופנה משודרת תוכנית על תהליך הייצור של דוגמניות במעבדה. אחרת איזו סיבה יש למדריך הטלוויזיה של ynet לסווג את התוכנית בקטיגוריה "מדע וטכנולוגיה"?  תודה לקוראים הערנים גירי ברנשטיין, תומר כהן, אייל פרידמן, מורן שריר, אהוד מימון, רועי רשף, תמר עילם גינדין, אבשלום בן צבי, יניב זך, נדב אפל, שוקי טאוסיג ואורן פרסיקו. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.